Un stâlp de curent a ars ca o torță în dimineața zilei de 3 mai 2024, la Alba Iulia. Un cititor alba24.ro a surprins momentul în care stâlpul este cuprins de flăcări.
S-a întâmplat pe strada Lucian Blaga din Alba Iulia, în jurul orei 6.30. Cititorul a surprins momentul și a trimis un video pe adresa redacției.
Zona este situată în centrul municipiului Alba Iulia.
De asemenea în zona respectivă curentul a fost întrerupt pentru o bună bucată de timp.
Șeful SDEE, Marius Ceteraș, a precizat în jurul orei 8.30, că exista ”o avarie în rețeaua aeriană de joasă tensiune în zona străzilor Mihai Viteazu, Lucian Blaga și Nicolae Titulescu”.
Acesta a mai spus că după ce avaria va fi remediată se vor face cercetări pentru a se afla care a fost cauza incendiului.
Autoritățile nu au comunicat din propria inițiativă incidentul
Cu toate că incidentul a lăsat fără alimentare cu energie un mare număr de abonați, autoritățile nu au comunicat din proprie inițiativă incidentul. Deși în video-ul surprins de cititorul alba24.ro se poate vedea că la fața locului erau prezente forțe de ordine.
În ultima vreme autoritățile locale comunică selectiv incidentele petrecute în oraș și în județ. Fie comunică doar o parte dintre ele, fie comunică doar după ce presa din Alba se interesează de subiectul în cauză.
Urmăriți Alba24.ro și pe Google News
Dacă ți-a plăcut articolul: